નોંધનીય છે કે સોમનાથમાં યોજાયેલી પ્રદેશ કારોબારીની બેઠકમાં હાજરી આપવા માટે ભાજપના રાષ્ટ્રીય અધ્યક્ષ અમિત શાહ અને ગુજરાતના પ્રભારી ભુપેન્દ્ર યાદવ શુક્રવારે રાતે અમદાવાદ એરપોર્ટ આવ્યા હતાં. જ્યાં ભાજપના કાર્યકરો દ્વારા ઢોલ-નગારા સાથે તેમનું સ્વાગત કરાયું હતું. આ પ્રસંગે અમિત શાહે ઉપસ્થિત બીજેપીના પદાધિકારીઓ અને કાર્યકરોને જણાવ્યું કે, 2017માં ભાજપના બે લક્ષ્ય છે. એક તો ગુજરાત વિધાનસભાની ચૂંટણીમાં 150થી વધુ બેઠક પર વિજય પ્રાપ્ત કરવાનું અને બીજું બૂથ સ્તરેથી કોંગ્રેસને સંપૂર્ણપણે ઉખાડી ફેંકવાનું લક્ષ્ય છે.